ပေးကားပေး၏ မရ၊ ကျွေးကားကျွေး၏ မဝ

ပေးကားပေး၏ မရ၊ ကျွေးကားကျွေး၏ မဝ သည် မြန်မာဆိုရိုးစကား ဖြစ်သည်။

အဓိပ္ပာယ်

“ပေးကားပေး၏ မရ၊ ကျွေးကားကျွေး၏ မဝ” ဆိုသည်မှာ ပေးသူက ပေးသော်လည်း လက်ခံရရှိသူထံသို့ အကြောင်းအမျိုးမျိုးကြောင့် မရောက်ရှိခြင်း သို့မဟုတ် ကျွေးမွေးသူက ကျွေးမွေးသော်လည်း စားသုံးသူအတွက် လုံလောက်အောင် မဝခြင်းကို ဆိုလိုသည်။ ပေးကမ်းခြင်းနှင့် ကျွေးမွေးခြင်းတို့သည် ရည်ရွယ်ချက်ကောင်းမွန်သော်လည်း အခြေအနေအကြောင်းအမျိုးမျိုးကြောင့် ထိုရည်ရွယ်ချက်များ မအောင်မြင်နိုင်ကြောင်းကို ဤဆိုရိုးစကားက ဖော်ပြသည်။

ကိုးကားချက်များ

   “ဘဝရှင်မင်းကြီးစွာက တောင်းစေသည်။ စစ်၍ ပေးမည်ကား ဆို၏၊ မပေးသောကြောင့်…ပေးကားပေး၏ မရဟု ဆိုစကုန်သည်။” [၉၁၄] ဓိပုံ။ ၂၃၄။
   “ဘုရင်ခံ၏ ကျွေးကားကျွေး၏ မဝ၊ ပေးကားပေး၏ မရသော လက်ကမ်းချက်ကို ဖဆပလအဖွဲ့ဝင်တို့သည် မပိုင်နိုင်သဖြင့် ဈေးမတည့် ခွာပြဲ ကြရသည်။” [၁၃၁၁] လူချွန်၊ ပ။ ၈၃။
   “မိမိမှာ ပေးကားပေး၏ မရ ဆိုသကဲ့သို့ ဒေါ်ရင်သန်းက သဘောတူ ပေးစားထားခဲ့သည်မှန်စေကာမူ မခင်ညှာက ဇော်ဝင်းအပေါ်တွင်သာ မေတ္တာ ညွတ်ကြောင်း အထင်အရှား ပြထားသဖြင့် ရှေ့သို့ ခြေလှမ်းတိုးရန်အတွက် အခက်တွေ့နေခြင်း ဖြစ်လေ၏။” [၁၃၁၃] ကိုယ်စိတ်။ ၁၆၃။

ကိုးကား

Category:မြန်မာဆိုရိုးစကားများ